Sacrosancte Dei ecclesie Beati Vincentii Matiscensis quam domnus Maimbodus episcopus ad regendum habere videtur. Ego Leotaldus gratia Dei comes et uxor mea Berta, per amorem Dei, ut pius Dominus animam patris mei Alberici necnon et animam matris mee Attalane, seu et nostris, vel Irmengardis quondam uxoris mee, de penis inferni eripere dignetur; propterea donamus ad ipsam casam Dei aliquid ex rebus nostris que sunt site in pago Lugdunensium, in villa Monte Gudini. Hoc sunt colonicas V cum omnibus appendentiis, campis, pratis, vineis, curtiferis, cum edificiis, aquis aquarumque decursibus et omnibus adjacentiis, quesitum et inquirendum, cum servientibus supermanentibus, preter silvam reservamus, et de ipsa silva donamus ubi cadam unam. Nomina mancipiorum quos ibi donamus, quod frater Archinadus cum uxore sua et infantibus eorum, Johanne cum uxore et infantibus, Teutfredo cum uxore et infantibus, Airardo cum uxore et infantibus. Ipsas res ibi donamus ad mensam fratrum, et si quis in beneficio ipsas res habere presumpserit, iram Dei omnipotentis incurrat et hoc perdat; et si clerici ipsius loci has res alicui beneficiaverint, ad heredes meos perveniant. Si quis autem contradixerit hoc, auri libras XX componat; et in antea donatio ista omni tempore firma permaneat cum stipulatione subnixa. S. Leotaldi comitis. S. Berte uxoris ejus, qui fieri et firmare rogaverunt. S. Alberici filii sui qui consensit. S. Evrardi. S. Ratherii. S. Narduini. S. Teodulfi. S. Aalgarii. S. Ingelberti. S. Arnaldi. S. Rannaldi. S. Drogonis. S. Aimoni. S. Manegaldi. Data per manum Berardi, sub die Mercuris, XI kal. octobris, anno VI regnante Hludovico rege.